Gansbaai Courant -Die Werf BBos Wyne | Xplorio Xplorio
Die Werf BBos WynePublished: 19 December 2013, By: Gansbaai Courant, Category: Gansbaai CommunityVlnr sit Lalainya (dogter) en Stanley (skoonseun) Carpenter, Albert en Helena Swart en Marion Strach, vriendin uit Hamburg tydens Albert se wynproe-aanbieding van sy De Werf Wyne by Baardskeerdersbos
Die jaarafsluitingsfunksie van Gansbaai Wynproegilde te De Uilenes van Flippie en Staci Groenewald, het vanjaar vir “ekstra” opgewondenheid gesorg. Twee lede van die Wynproegilde het hul eie en “baie jong” wynkelder, Die Werf - B’Bos Wyne, se wyne te-proe aangebied. Albert Swart is die eienaar en wynmaker van Die Werf - B’Bos Wyne, met sy eggenote, Helena, as mede-eienaar en bemarker van die wynkelder in Baardskeerdersbos, sowat 3km buite Baardskeerdersbos. Helmie de Vries, voorsitter, het die Wynproegilde se trots teenoor die egpaar uitgespreek. Albert het met ‘n vriendin van hulle, Caroline van Baardskeerdersbos se versnit, ‘n Celestina Saugvinon Blanc Semillon (2012) begin, waarna hy sy eie wyne aangebied het. Twee van sy witwyne is geproe: Kappokbossie - Semillon 2013 en Vleitjie - Sauvignon Blanc 2013. Albert se drie rooiwyne is: Uitspan - Carbernet Saugvignon 2011, Rooipypie - Pinotage 2012 en Baardslaagte - Shiraz 2011. Sterk silwer-toekennings is deurgaans deur die gaste gemaak. Ná ‘n lang beroepslewe, koop hy die plaas by Baardskeerdersbos in 2000 om uiting aan sy jarelange liefde vir die wynbedryf te gee. Hy begin eers later met die aanplant van wingerde en in 2009 begin hy met die maak van sy eie wyne. Die bou van ‘n Deli & Wynproelokaal in Baardskeerdersbos se hoofstraat is aan die gang en behoort teen Maart/April 2014 gefinaliseer te wees. Albert het geen formele opleiding in die wynbedryf deurloop nie, behalwe vir twee naweekkursusse aan die Universiteit van Stellenbosch. Mornay en Charmaine Fourie van Red Pepper Spyseniers het vir ‘n smaaklike ete gesorg en die wynproeërs het tot laataand gesellig saamverkeer.
Vanjaar was dit Gansbaai Wynproegilde se 5de verjaardag, nadat dit op Dinsdag, 11 November 2008 deur Helmie en ‘n paar belangstellendes gestig is.
Vir bestellings en aflewering kan Helena by 079-528-1919 gekontak word, of stuur ‘n e-pos aan haar by tolbos@mweb.co.za. Hardus Botha SUBSCRIBE TO XPLORIO SHARE THIS POST: Email Facebook Twitter Information